b'\n_START_ARTICLE_\nMicrometru (instrument)\n_START_PARAGRAPH_\nMicrometrul este un instrument pentru m\xc4\x83surarea lungimilor mici, de ordinul micronilor, al c\xc4\x83rui principiu de func\xc8\x9bionare se bazeaz\xc4\x83 pe transformarea mi\xc8\x99c\xc4\x83rii de rota\xc8\x9bie a unui \xc8\x99urub micrometric \xc3\xaen mi\xc8\x99care de transla\xc8\x9bie. Este un instrument de mare precizie._NEWLINE_Constructiv, un micrometru este alc\xc4\x83tuit dintr-un ansamblu filetant potcoav\xc4\x83 \xe2\x80\x93 nicoval\xc4\x83 fix\xc4\x83. Func\xc8\x9bional, micrometrul transform\xc4\x83 mi\xc8\x99carea de rota\xc8\x9bie a unui filet sau a unui \xc8\x99urub micrometric \xc3\xaentr-o mi\xc8\x99care liniar\xc4\x83 a unui suport numit tija micrometrului. Pasul \xc8\x99urubului micrometric este de 0.5 mm, deci deplasarea liniar\xc4\x83 este tot de 0,5mm pe rotatie; precizia de m\xc4\x83surare a micrometrelor obi\xc8\x99nuite este de 0,01 mm._NEWLINE_Are o precizie de m\xc4\x83surare mai mare dec\xc3\xa2t \xc8\x99ublerele (0,01; 0,002 sau 0,001mm).'